b'\n_START_ARTICLE_\nSt. Hansvollen (Stavanger)\n_START_PARAGRAPH_\nSt. Hansvollen, Sankt Hansvollen eller Sankthansvollen er et omr\xc3\xa5de i \xc3\x98stre bydel i Stavanger. Ulike skrivem\xc3\xa5ter brukes._NEWLINE_Navnet Sankt Hansvollen brukes i skriftlige kilder fra 1764. Det er inntegnet f\xc3\xb8rste gang p\xc3\xa5 et kart i 1860. Sankt Hansvollen har trolig omfattet omr\xc3\xa5det nord for Kyvikmarka og s\xc3\xb8r for Str\xc3\xb8msteinen. Videre fra Bl\xc3\xa5senborg i vest til Kjelvene i \xc3\xb8st._NEWLINE_Fram til 1851 var Sankt Hansvollen en del av Hetland presteg\xc3\xa5rd. I 1851  kj\xc3\xb8pte Carl Petter Nyman eiendommen Kjelvene sammen med Sankt Hansvollen av Staten. Det ble s\xc3\xa5 parsellert opp i mindre tomter, og ble i hovedsak utbygd i l\xc3\xb8pet av 1850- og 1860-\xc3\xa5rene._NEWLINE_Sankt Hansbekken startet tidligere \xc3\xb8verst i dagens St. Hansgata, og endte i Str\xc3\xb8msteinen, men er n\xc3\xa5 lagt i r\xc3\xb8r. Tilknyttet bekken l\xc3\xa5 Verket p\xc3\xa5 1700-tallet._NEWLINE_Johanneskirken har trolig navnet sitt etter Sankt Hansvollen. R\xc3\xb8ys forteller ogs\xc3\xa5 et sagn om sankt Hansbekken, og han gjetter at det kan ha v\xc3\xa6rt en kirke her._NEWLINE_Ved krysset Pedersgata med Skippergata er Sigbj\xc3\xb8rn Obstfelder f\xc3\xb8dt, og han omtalte seg selv i 1887 som en skald fra St. Hansvolden.'